José Manuel Calderón Portillo

José Manuel Calderón Portillo, nado en Paradas o 7 de xaneiro de 2000, é un futbolista español que xoga como lateral esquerdo no Córdoba, da Segunda División. 

 Traxectoria 
Formado nas canteiras do Marchena, o Calavera e o Real Betis, debutou co Betis Deportivo na Terceira División en 2018.

O 14 de agosto de 2021 debutou co primeiro equipo do Betis na Primeira División, substituíndo ao lesionado Álex Moreno na primeira parte dun partido ante o Mallorca. O 4 de outubro, con todo, o club rescindiu o seu contrato por motivos disciplinarios.

A continuación fichou polo San Fernando, da Primeira Federación. O 1 de xuño de 2022 pasou ao Córdoba CF, onde axiña se fixo coa titularidade, e na tempada 2023-24, conseguiu o ascenso á Segunda División.

 Notas 

Categoría:Nados na provincia de Sevilla
Categoría:Nados en 2000
Categoría:Futbolistas de Andalucía
Categoría:Defensas de fútbol
Categoría:Xogadores do Real Betis Balompié B
Categoría:Xogadores do Real Betis Balompié
Categoría:Xogadores do Córdoba CF